Gwas neidr o deulu'r Corduliidae (neu'r 'Gweision neidr gwyrdd') yw'r Navicordulia amazonica. Fel llawer o weision neidr, ei gynefin yw pyllau o ddŵr, llynnoedd, nentydd neu afonydd.

Cystadleuaeth rygbi'r undeb ydy Pencampwriaeth y Chwe Gwlad 2008 sef y nawfed yng nghyfres y Bencampwriaeth Rygbi'r Undeb. Chwaraewyd pymtheg gêm dros gyfnod o bump penwythnos o 2 Chwefror hyd 15 Mawrth. Cyhoeddwyd y byddai Cymru yn chwarae eu holl gemau yn y Bencampwriaeth ar Sadyrnau, er mwyn denu mwy o dorfeydd. ""Pencampwriaeth y Pum Gwlad"" ydoedd hyd at 2000 pan ymunodd yr Eidal ac ers hynny gelwir y gystadleuaeth yn Bencampwriaeth y Chwe Gwlad; caiff ei chynnal yn flynyddol yn y Gwanwyn.

Lloches i gartrefi a gwersyllfeydd milwrol oedd eu pwrpas felly, cyn y goresgyniad Rhufeinig; a chafodd cryn lawer ohonyn nhw eu hatgyfnerthu a'u defnyddio, yng nghyfnod y Rhufeiniaid; er enghraifft Dinorben yng ngogledd Cymru. Oes aur bryngaerau gwledydd Prydain oedd rhwng 200 CC ac OC 43.

Brwydr Telamon: byddin Gweriniaeth Rhufain fan y ddau gonswl Gaius Atilius Regulus a Lucius Aemilius Papus, yn gorchfygu cynghrair o llwythau Gallia Cisalpina. Cymerir un arweinydd, Concolitanus, yn garcharor, ac mae Aneroëstes, arweinydd y Gaesatae, yn ei ladd ei hun.

Yn 1945 daeth Gwynfor Evans yn arweinydd. Cafwyd cynhadledd stormus ym 1949, gyda rhai aelodau adain-chwith yn teimlo fod gormod o bwyslais ar yr iaith Gymraeg a'r ardaloedd gwledig, a rhai yn beirniadu heddychaeth Gwynfor Evans. Yn dilyn y gynhadledd hon, sefydlwyd Plaid Weriniaethol Cymru. Ni chafodd y blaid newydd lawer o lwyddiant etholiadol, a daeth i ben tua chanol y 1950au, ond cafodd gryn ddylanwad ar bolisïau Plaid Cymru. Erbyn 1959 llwyddodd y Blaid i ymladd ugain o seddi a chael 77,571 o bleidleisiau yn yr Etholiad Cyffredinol.

Yn y cyfnod yma roedd gan Iwerddon ei senedd ei hun, er nad oedd gan y mwyafrif o'r brodorion, oedd yn Gatholigion, unrhyw ran mewn llywodraeth. Bu gwrthryfel yn 1798 gyda rhywfaint o gymorth o Ffrainc, ond cafodd ei orchfygu a lladdwyd miloedd lawer. Yn 1801, gwnaed i ffwrdd a senedd Iwerddon a chafodd yr ynys ei hymgorffori yn y Deyrnas Unedig. Yn 1823, dechreuodd cyfreithiwr Catholig, Daniel O'Connell, ymgyrch i sicrhau'r bleidlaid i Gatholigion, a llwyddwyd i sicrhau hyn yn 1829. Yn y cyfnod 1845-1849 effeithiwyd ar yr ynys gan ""Y Newyn Mawr"" (Gwyddeleg: An Gorta Mór). Credir i tua miliwn o bobl farw o newyn a gorfodwyd i nifer llawer mwy ymfudo o Iwerddon i geisio bywoliaeth. Lleihaodd poblogaeth Iwerddon o 8 miliwn cyn y newyn i 4.4 miliwn yn 1911. Yn rhannol oherwydd hyn, ac hefyd oherwydd effaith ysgolion Saesneg eu hiaith, dechreuodd y ganran o'r boblogaeth a fedrai'r iaith Wyddeleg leihau, a diflannodd yn hollol o rai ardaloedd.

a Hyfforddwyd Vanguard, enillydd ras 1843, mewn stablau preifat yr Arglwydd Chesterfield yn Neuadd Bretby.b Ni rhedir y ras o 1941 hyd 1945 oherwydd yr Ail Ryfel Byd.c Dirymwyd ras 1993 ar ôl camgychwyn.

Mae MTR (Mass Transit Railway) yn rwydwaith o reilffyrdd, yn gwasanaethu Ynys Hong Cong, Cowloon a’r Tiriogaethau Newydd. Mae’n cynnwys gwasanaethau bysiau cysylltiedig i’u gwasanaethau trenau.